**28.03.2020**

**Măștile de protecție respiratorie - Să înțelegem diferența**

**ATENȚIE!**

**Cele de mai jos reprezintă o sinteză parțială a unor date publice și are rol strict informativ.**

**Informațiile sunt în dinamică și e bine să vi le actualizați periodic.**

**Ce sunt măștile de protecție respiratorie (denumite și *respiratoare*)?**

* dispozitive menite să protejeze purtătorul de riscul inhalării de particule aeriene, gaze sau vapori din aerul respirat.

Bine de știut:

* proprietățile lor diferă în funcție de filtrul folosit;
* pot fi de unică utilizare sau refolosibile (caz în care se înlocuiește filtrul);
* indiferent de domeniul pentru care au fost fabricate (industrie, sănătate) măștile de protecție respiratorie trebuie să fie avizate (ISO, CE, CDC, FDA). În Europa:
	+ măștile chirurgicale trebuie să respecte standardul EN 14683;
	+ respiratoarele trebuie să respecte standardul EN 149-2001.

**Ce este un respirator N95?**

* un tip de respiratorcu rol de barieră pentru particulele din aerul inspirat prin el;
* filtrează min. 95% din particulele de 0,3 microni;
* este eficient în protecția contra bacteriilor și virusurilor din aerul inspirat.

**Care este diferența dintre măștile chirurgicale și respiratoarele N95?**

|  |  |  |
| --- | --- | --- |
|  | Masca chirurgicală | Respirator N95 |
| 1. Scopul utilizării
 | Protecție împotriva picăturilor mari (din secreții sau mediul exterior). Testarea urmărește direcția “dinăuntru în afara” (protecția celor din jur). | Protecție inclusiv împotriva particulelor mici (aerosoli). Testarea urmărește direcția “din afară înăuntru” (protecția purtatorului). |
| 1. Fixarea la nivelul feței
 | Largă. Certificarea nu implică verificarea acestei proprietăți.  | Strânsă.Certificarea include verificarea acestei proprietăți. |
| 1. Filtrarea
 | Nu conferă protecție față de riscul inhalării de aerosoli . | Filtrează cel puțin 95% din particulele din aer, mari și mici. |
| 1. Scurgerile de aer
 | În jurul marginilor măștii, atunci când purtătorul inspiră. | Atunci când respiratorul este bine fixat, scurgerile de aer din jurul marginilor acestuia sunt minime. |
| 1. Durata folosirii
 | Se aruncă după consultul pacientului. | La modul ideal ar trebui aruncat după fiecare consult sau procedură generatoare de aerosoli. De asemenea, trebuie aruncat când:* se deformează sau se strică;
* nu se mai fixează corespunzător la nivelul feței;
* se contaminează cu sânge sau alte secreții ale pacientului.
 |

Bine de știut:

* nu oricine poate purta un respirator N95, deoarece îngreunează respirația (atenție la patologiile asociate!);
* unele respiratoare sunt prevăzute cu o valvă pentru expir, care ușurează respirația și reduce umezeala. Acest model nu este indicat atunci când se lucrează în câmp steril;
* tehnica de fixare la nivelul feței este atât de importantă, încat în S.U.A., cei care folosesc astfel de măști sunt supuși anual unei verificări în acest sens;
* nu este recomandată folosirea respiratoarelor N95 în afara unităților de îngrijire medicală;
* rolul măștilor chirurgicale este acela de limitare a contaminării mediului înconjurător de către pacienții care tușesc sau strănută, până la izolarea acestora. Personalul medical ar trebui să poarte în contextul actual respiratoare FFP2 sau FFP3, în functie de tipul de activitate.

**Sursa**:

<https://www.cdc.gov/coronavirus/2019-ncov/hcp/respirator-use-faq.html>

<https://www.cdc.gov/niosh/npptl/pdfs/UnderstandDifferenceInfographic-508.pdf>

**Caracteristici ale respiratoarelor**

|  |  |  |  |
| --- | --- | --- | --- |
| Tip | FFP1 | **FFP2** | FFP3 |
| Filtrare | 80% | **94%** | 99,5% |
| Particule | polen, praf | **mucegaiuri, majoritatea virusurilor** | particule fine, azbest |
| Scurgere aer | max. 22% | **max. 8%** | max. 2% |

**Sursa**: <http://emag.medicalexpo.com/which-masks-actually-protect-against-coronavirus/>

**În condițiile penuriei actuale de echipament personal de protecție, recomandările privind portul măștilor de protecție respiratorie pentru personalul medical sunt următoarele:**

**O.M.S**.: personalul medical ar trebui să:

* poarte mască chirurgicală atunci când intră într-o încăpere unde se află pacienți suspecți sau confirmați cu COVID-19;
* utilizeze respiratoare FFP2 sau echivalentul în timpul procedurilor generatoare de aerosoli (intubare, ventilație noninvazivă, traheotomie etc.).

**Sursa:** [https://www.who.int/publications-detail/advice-on-the-use-of-masks-in-the-community-during-home-care-and-in-healthcare-settings-in-the-context-of-the-novel-coronavirus-(2019-ncov)-outbreak](https://www.who.int/publications-detail/advice-on-the-use-of-masks-in-the-community-during-home-care-and-in-healthcare-settings-in-the-context-of-the-novel-coronavirus-%282019-ncov%29-outbreak)

**C.D.C.**:

* nu lăsați măștile chirurgicale la îndemâna pacienților, în sălile de așteptare; distribuiți-le numai acelor pacienți cu semne și simptome de infecție respiratorie;
* puteți întrebuința masca mai mult decât era prevăzut în condițiile normale, dar aveți grijă să:
	+ o îndepărtați și aruncați atunci când este murdară, ruptă sau va îngreunează respirația excesiv;
	+ nu atingeți fața exterioară a măștii. Dacă acest lucru se întâmplă dezinfectați-vă imediat mâinile!
	+ să ieșiți din încăperea unde se află pacientul dacă este nevoie să vă înlocuți masca.

Bine de știut: nu toate tipurile de măști pot fi refolosite!

**Sursa:** <https://www.cdc.gov/coronavirus/2019-ncov/hcp/ppe-strategy/face-masks.html>

**Centrul Național de Supraveghere și Control al Bolilor Transmisibile**:

|  |  |
| --- | --- |
|  | Contact apropiat (< 1 m) cu pacient Contact cuCAZ POSIBIL CAZ CONFIRMAT |
| PPE necesar | Fără PGA | PGA |  |
| Igiena mâinilor  | DA | DA | DA |
| Mănuși | DA | DA | DA |
| Șort impermeabil de unică folosință | DA | NU | NU |
| Halat de unică folosință cu mânecă lungă | NU | DA | DA |
| Mască chirurgicală | DA | NU | NU |
| Mască FFP3 | NU | DA | DA |
| Protecție oculară | Evaluarea riscului | DA | DA |

PPE=echipament personal de protecție

PGE=procedură generatoare de aerosoli

**Sursa:**

<http://www.cnscbt.ro/index.php/informatii-pentru-personalul-medico-sanitar/1476-utilizarea-rationala-a-ppe-in-contextul-covid-19>

**Informații pentru pacienți:**

Sfaturi privind utilizarea măștilor în comunitate, în timpul îngrijirii la domiciliu și în spitale în contextul situației actuale de circulație a noului coronavirus (SARS-CoV-2)

<http://www.cnscbt.ro/index.php/informatii-pentru-populatie/1381-sfaturi-privind-utilizarea-mastilor/file>

Cum folosim masca medicală?

<http://www.cnscbt.ro/index.php/informatii-pentru-populatie/1540-cum-purtam-masca-medicala/file>

DESCARCĂ PDF